b'\n_START_ARTICLE_\nHistoriallinen tanssi\n_START_PARAGRAPH_\nHistorialliset tanssit on nimike laajalle joukolle erilaisia historian aikana syntyneit\xc3\xa4 tanssimuotoja sellaisina kuin niit\xc3\xa4 nyky\xc3\xa4\xc3\xa4n tanssitaan. Niist\xc3\xa4 nuorimmista on saatavilla hyvinkin tarkkaa tietoa, mutta vanhimmista tieto joudutaan ker\xc3\xa4\xc3\xa4m\xc3\xa4\xc3\xa4n erilaisista s\xc3\xa4ilyneist\xc3\xa4 muistiinpanoista ja aikakausien tanssioppaista. Historiallisia tansseja voidaan esitt\xc3\xa4\xc3\xa4 n\xc3\xa4yt\xc3\xb6ksiss\xc3\xa4 tai harrastaa osana tanssin, musiikin tai historian tutkimusta. _NEWLINE_Eri aikakausien tanssimuotoihin on vaikuttanut niin ajankohdan kulttuurinen kuin esimerkiksi musiikissa tapahtunut kehitys. Liikekieleen on vaikuttanut k\xc3\xa4ytetty vaatetus (kenk\xc3\xa4malli, korsetti, laahukset, p\xc3\xa4\xc3\xa4hineet ym.) ja my\xc3\xb6s tanssitila. Esimerkiksi ulkona tanssitut tanssit saattoivat kierrell\xc3\xa4 puiden ymp\xc3\xa4rill\xc3\xa4 ja sis\xc3\xa4tilan tasainen lattiapinta mahdollisti tarkemmat jalkater\xc3\xa4n liikkeet. _NEWLINE_Seuraavassa k\xc3\xa4sitell\xc3\xa4\xc3\xa4n l\xc3\xa4hinn\xc3\xa4 l\xc3\xa4nsimaisia seuratansseja. T\xc3\xa4st\xc3\xa4 kehityslinjasta on irtautunut esimerkiksi baletti omaksi lajikseen.'